Kadri MäsakFoto: Erakogu
Pension on olnud pikalt kuumaks teemaks seoses II samba vabatahtlikuks muutmisega. Positiivseks võib selle juures pidada seda, et ometigi hakati rahaasjade haldamisest rohkem mõtlema ja rääkima. Kõik muu, mis II sambaga seondub, on aga päris nukker. Pensioniraha väljavõtmisega on paljud jätnud end ilma paremast pensionipõlvest.
Möödunud septembris, kui kontodele laekusid rahad II pensionisambast, võis näha, kuidas selle eest osteti suuri televiisoreid ja muid tarbeesemeid. Televiisori võib osta küll, aga vaid siis kui selleks on meil võimekus olemas täna ja mitte oma tuleviku arvelt. Nüüd kui elektriarved suured, siis ilmselt lähevad viimased rahad ka selle hüvitamiseks.